Document ID: 31994R1771

31994R1771
L 184/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1771/94 НА КОМИСИЯТА
от 19 юли 1994 година
за определяне на разпоредби относно въвеждането в Общността на кожи и стоки, произведени от определени видове диви животни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3254/91 на Съвета от 4 ноември 1991 г. относно забрана за използването на капани в Общността и внасянето в Общността на кожи и стоки, произведени от определени видове диви животни, с произход от страни, в които те са ловени с капани или методи за лов, които не съответстват на международните стандарти за хуманност при използване на капани (1), и по-специално член 5 от него;
като има предвид, че в последно време стана ясно, че разработването на стандарти за хуманен лов с капани в рамките на Международната организация по стандартизация няма да бъде завършено преди средата на 1995 г.;
като има предвид, че това означава, че една от възможностите съгласно член 3, параграф 1 от Регламент (ЕИО) № 3254/91 на Съвета по отношение на трета страна, а именно или да приеме подходящи административни или законодателни разпоредби за забрана на използването на стъпни капани, или да гарантира, че методите за лов с капани, използвани за видовете, изброени в приложение I към посочения регламент, отговарят на международно договорените стандарти за лов, засега не съществува; като има предвид, че това оказва непредвидено отрицателно влияние върху възможността за заинтересованите трети страни да отговорят на условията на Регламент (ЕИО) № 3254/91 на Съвета; като има предвид, че времето до 1 януари 1995 г. е недостатъчно, за да могат повечето от тях да пригодят своята политика към това положение;
като има предвид, че значителен брой от големите страни износителки на кожи доказаха, че е осъществен голям напредък към премахването на стъпните капани и/или разработването на хуманни методи за лов с капани;
като има предвид, че при тези обстоятелства прилагането на забраната на член 3, параграф 1 от Регламент (ЕИО) № 3254/91 на Съвета от 1 януари 1995 г. може не само да повлияе отрицателно върху работата на Международната организация по стандартизация по разработването на международни стандарти за хуманен лов с капани, но и сериозно да намали стимула на трети страни да осъществяват по-нататъшен национален напредък по отношение на хуманния лов с капани;
като има предвид, че поради това би било уместно в съответствие с разпоредбите на член 3, параграф 2 от Регламент (ЕИО) № 3254/91 на Съвета временно да се преустанови действието на съответната забрана за период от една година, до 31 декември 1995 г.;
като има предвид, че в резултат Комисията трябва да определи страните, които отговарят на условието на член 3, параграф 1 от Регламент (ЕИО) № 3254/91 на Съвета и подходящите форми на удостоверяване, посочени в член 4 от него, много преди 1 януари 1996 г.;
като има предвид, че мярката, предвидена в настоящия регламент, е в съответствие със становището на Комитета, учреден съгласно член 19 от Регламент (ЕИО) № 3626/82 на Съвета (2), последно изменен с Регламент (ЕИО) № 1534/93 на Комисията (3),
ПРИЕ НАСТОЯЩИЯ РЕГЛАМЕНТ:
Член 1
1. Забраната върху вноса в Общността на необработени кожи от животинските видове, изброени в приложение I към Регламент (ЕИО) № 3254/91 на Съвета, и на другите стоки, посочени в приложение II към същия регламент, влиза в сила на 1 януари 1996 г.
2. В съответствие с процедурата, определена в член 5 от Регламент (ЕИО) № 3254/91 на Съвета, Комисията определя до 1 септември 1995 г.:
а)
страните, които отговарят на условието, посочено в член 3, параграф 1 от посочения регламент, и
б)
подходящите форми на удостоверяване, посочени в член 4 от него.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 юли 1994 година.

Labels: 1
20